सदियों पुरानी इन बातों का जिक्र करने का एक संदर्भ है। भारत की तमाम-तमाम महिलाएं आज भी कुछ ऐसी दिक्कतों से दो-चार हो रही हैं। पति के पास काम है, ऑफिस है, दोस्त हैं, रिश्तेदार हैं, सामाजिक दायरा है, बैंक बैलेंस है, प्रापर्टी है, बच्चे हैं, यह लिस्ट बहुत लंबी है। पत्नियों के पास भी काम है, लेकिन घरेलू काम, यह छिपा हुआ है। पोंछा लगाने से लेकर खाना बनाने और बच्चे को स्कूल भेजने तक। ये सब छिपे हुए हैं और अभी भी उस दिन की प्रतीक्षा कर रहे हैं जब उनके अस्तित्व को भी मान्यता मिलेगी।